O tânără originară din Republica Moldova și copilul său s-au stins din viață după ce au fost loviți de un tren de mare viteză într-o suburbie din Moscova.

Potrivit presei ruse, din primele informații se cunoaște că femeia și minorul care se aflau într-un cărucior au traversat șinele căii ferate de-a lungul unei treceri pietonale, însă în timp ce semaforul interzicea traversarea. Din cauza distanței scurte, șoferul trenului nu a putut împiedica impactul. Copilul a decedat pe loc, iar femeia a murit în timp ce era transportată la spital.

Pe pagian de Facebook a tinerei scrie că aceasta este originară din Florești, iar mai mulți apropiați au postat mesaje de condoleanțe.

Poliția cercetează incidentul și urmează să stabilească toate circumstanțele tragediei.